P.A. Works
P.A. Works (株式会社ピーエーワークス, Kabushiki-gaisha Pī Ē Wākusu?, Progressive Animation Works ifadəsinin qısaltması) — 10 noyabr 2000-ci ildə qurulmuş Yaponiya animasiya studiyası. Toyama prefekturasının Nanto şəhərində yerləşir. Studiyanın qurucusu və prezidenti Kenci Horikava şirkəti qurana qədər Tatsunoko Production, Production I.G və Bee Train şirkətləri üçün də işləmişdir. Baş qərargah Toyama prefekturasında yerləşir. Çəkiliş və rəqəmsal fotoqrafiya burada baş tutur. İstehsal Tokioda yerləşən ofisdə təşkil olunur. Studiya videooyun və anime istehsalında ixtisaslaşmışdır. Keçmişdə Production I.G və Bee Train studiyaları ilə birlikdə animelər istehsal etmişdir. 2008-ci ilin yanvarında studiya ilk müstəqil işi olan "True Tears"-ı istehsal etmişdir.